News Update: มาแล้วลูกจ๋า รถ Tesla ที่หนูอยากได้ พบ Tesla ตั้งบริษัทลูก เตรียมขายรถยนต์ไฟฟ้าในไทย - FINNOMENA
Tesla ตั้งบริษัทลูกในไทย เปิดทางธุรกิจขายรถยนต์ไฟฟ้า พบชื่อผู้บริหารระดับสูงนั่งเป็นกรรมการบริษัท
25 พ.ค. 2565

Tesla ตั้งบริษัทลูกในไทย เปิดทางธุรกิจขายรถยนต์ไฟฟ้า พบชื่อผู้บริหารระดับสูงนั่งเป็นกรรมการบริษัท
กรมพัฒนาธุรกิจการค้า เปิดเผยข้อมูลผ่านเวบไซต์ (www.dbd.go.th) ระบุว่า Tesla ผู้ผลิตรถยนต์ไฟฟ้าที่ใหญ่ที่สุดในโลก ได้จดทะเบียนจัดตั้งบริษัทลูกในประเทศไทย ตั้งแต่วันที่ 25 เมษายน 2565 ด้วยทุนจดทะเบียน 3,000,000 บาท ตั้งชื่อว่า “บริษัท เทสลา (ประเทศไทย) จำกัด”
วัตถุประสงค์การจดทะเบียน เพื่อประกอบกิจการขายรถยนต์ไฟฟ้า ระบบเก็บพลังงานแบบติดตั้งและอุปกรณ์ที่ใช้กับระบบเก็บพลังงานแบบติดตั้ง
คณะผู้บริหารของเทสลา ประกอบด้วย นายเดวิด จอน ไฟน์สไตน์ (David Jon Feinstein) นายไวภา ตเนชา (Vaibhav Taneja) และนายยารอน ไคลน์ (Yaron Klein) ซึ่งล้วนแต่เป็นผู้บริหารระดับสูงของ Tesla ทั้งสิ้น
การจดทะเบียนจัดตั้งบริษัทดังกล่าว เป็นการเปิดทางให้ Tesla เข้ามาทำธุรกิจในประเทศไทยได้โดยตรง แต่อย่างไรก็ตาม การจดทะเบียนในครั้งในวัตถุประสงค์ระบุเพียงแค่ ‘ขาย’ รถยนต์ไฟฟ้าและอุปกรณ์ที่เกี่ยวข้องเท่านั้น ไม่ได้มีการจัดตั้งโรงงานการผลิตในประเทศไทยแต่อย่างใด
อ้างอิง: กรมพัฒนาธุรกิจการค้า
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA